# Ауди A2

### от Уикипедия, свободната енциклопедия

Ауди А2
Производител: | Ауди
Произвеждана: | 1999 - 2005
Предходен модел: | Ауди 50
Фирма собственик: | Volkswagen Group
Клас: | Малолитражни
Варианти на купето: | хечбек
Двигател: | Бензинови: 1,4 R4 (75 к.с.) 1,6 R4 FSI (110 к.с.) Дизелови: 1,2 R3 TDI (61 к.с.)
1,4 R3 TDI (75 к.с.)
1,4 R3 TDI (90 к.с.)
Дължина: | 3826 мм
Ширина: | 1673 мм
Височина: | 1553 мм
Тегло: | 895 - 1070 кг
Подобни: | Мерцедес А класа
Дизайнер: | Люк Донкерволке

Ауди А2 е малолитражен модел на Ауди, произвеждан в периода 1999 - 2005 г. в завода в Некарсулм и е вторият модел на фирмата (след А8) с изцяло алуминиева каросерия. Създаден е въз основа на прототипа Al2. През 2002 г. печели дизайнерската награда на Германия.

## [редактиране] Технология

Отговорниците за този модел са на мнение, че от дизайнерска гледна точка А2 изпреварва времето си. Изпелзвани са нови технологии за намаляване на теглото, въздушното съпротивление и разхода на гориво. В статистиката на ADAC за надеждност (документира най-честите причини за повреди, видът на повредата и това колко пъти е викана пътна помощ) А2 е на първо място в своя клас за 2003, 2004, 2005 и 2006 г. През 2004 е на първо място и в TÜV-статистиката като модел с най-малко повреди.

Въпреки това, авангардната форма на колата, сравнително високата й цена и грешки в маркетинговата стратегия на производителя водят до негодувание сред потенциалните купувачи и слаби продажби. Произведени са само около 175 000 екземпляра, докато от колата, с която А2 трябва да се конкурира - А класата на Мерцедес, са продадени около 1 милион екземпляра.

### [редактиране] Ауди А2 1,2 TDI

Ауди А2 1,2 TDI

Версията на Ауди А2 с 1,2 TDI двигател е първият в света автомобил с пет врати с разход на гориво под три литра на 100 км. Скоростната кутия е автоматична, а освен каросерията и части от шасито са направени от алуминий. Коефициентът на въздушно съпротивление е 0,25 - по-нисък от който и да е сериен автомобил, произведен до момента. Коефициентът на въздушно съпротивление на другите версии на А2 е 0,28.

Въпреки че тази версия на Ауди А2 получава много хвалебствия, тя не успява да стане особено популярна сред купувачите. От нея са произведени едва 6555 бройки.

## [редактиране] Проблем с класифицирането

Един от недостатъците на модела А2, който според някои също довежда до слабата продаваемост, е невъзможността да бъде класифициран в някой от общоприетите автомобилни класове като малолитражен, компактен автомобил и миниван.

От една страна А2 е проектиран като конкурент на А класата на Мерцедес и те имат подобна големина и цена. От друга страна обаче, Мерцедес поставя А класата в компактния клас като конкурент на Фолксваген Голф, а там Ауди вече има свой представител - А3. Дори от гледна точка на името А2 трябва да бъде "по-долу" от А3. Това води до категоризирането на два еднакви по големина модела като А2 и А класата в два различни автомобилни класа. Пример за това е и гореспоменатата класация на ADAC, в която А2 е посочен като малолитражен, а А класата сато автомобил от долния среден клас. Затова Ауди А2 е възприемат и от много от потенциалните купувачи като малолитражен автомобил.

## [редактиране] Източници

- Немската и английската Уикипедия

## [редактиране] Външни препратки

- Официален сайт на Ауди
- Audi A2 Club Deutschland
- Дискусионен форум за Ауди А2
- Audi tuning

Модели на Ауди
Актуални модели: А3 | А4 | А5 | А6 | А8 | ТТ | S3 | S4 | S5 | S6 | S8 | RS4 | R8 | Q7 | allroad quattro Спрени от производство: F103 | 50 | 80/Fox/4000 | 90/4000 | А2 | 100/5000 | 200/5000 | V8 | Coupé | quattro | Sport quattro | RS2 | RS6 | S2 Исторически модели: Тип A | Тип B | Тип CA | Тип D | Тип E | Тип G | Тип K | Тип M | Тип R | Тип SS | Тип T | Тип P | Front | 225 | 920

Състезателни модели: Sport | Sport quattro E2/S1 | 90 GTO IMSA | 200 Trans-Am | V8 DTM | R8 | R10

Прототипи: А7 | Allroad Quattro Concept | Avantissimo | Avus Quattro | Le Mans Quattro | Nuvolari Quattro | Pikes Peak Quattro | Q3 | Q5 | Roadjet | RSQ | Shooting Brake | R-Zero

Взето от „http://bg.wikipedia.org../../../%D0%B0/%D1%83/%D0%B4/%D0%90%D1%83%D0%B4%D0%B8_A2_9ec1.html“.

Категория: Ауди

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Suomi
- Français
- Hrvatski
- Italiano
- 日本語
- Nederlands
- ‪Norsk (bokmål)‬
- Polski
- Português
- Slovenčina
- Svenska